text: Mand og hund skabte kø på motorvej
  25 april 2018 kl. 06.37
  En mand kørte - sammen med sin hund - onsdag morgen galt på E45 ved Horsens. Årsagen var akvaplaning. Uheldet skabte forlænget rejsetid på op til 45 minutter.
  
  Lars Grønlund, vagtchef, Sydøstjyllands Politi: "Der er ingen alvorlig personskade, og hunden er heller ikke kommet til skade. Den er hentet af Falck og bliver kørt på internat, mens manden bliver tilset på et traumecenter."
  En mand blev tidligt onsdag morgen fastklemt i forbindelse med et solouheld på E45.
  Manden kørte - sammen med sin hund - galt på grund af akvaplaning ved Horsens.
  Hunden er hentet af Falck og bliver kørt på internat, mens manden bliver tilset på et traumecenter.
  Manden blødte fra hovedet i forbindelse med uheldet, men han er ikke kommet alvorligt til skade, oplyser Sydøstjyllands Politi.
  - Der er ingen alvorlig personskade, og hunden er heller ikke kommet til skade. Den er hentet af Falck og bliver kørt på internat, mens manden bliver tilset på et traumecenter, siger vagtchef Lars Grønlund til TV2 Østjylland.
  Umiddelbart efter uheldet meldte Vejdirektoratet, at bilister ved Horsens kunne forvente en forlænget rejsetid på 45 minutter, men den tid blev dog hurtigt nedjusteret.
  Højre vejbane i det nordgående spor ved Horsens blev genåbnet ved 7-tiden onsdag morgen.
  Du kan følge den aktuelle trafiksituation på Vejdirektoratets trafikkort.
  